Държавен вестник, бр. 64, 2019 г., стр. 31

БРОЙ  64	
Д Ъ Р Ж А В Е Н  В Е С Т Н И К 	
СТР.  31  
с трафика на хора, както и за защитата на 
жертвите/потенциалните жертви на трафик 
на хора (наричани по-долу „компетентни 
органи“). 
(2) Органите за мониторинг на изпълнени­
ето на настоящия протокол са, както следва:
– за правителството на Република Бъл­
гария: Националната комисия за борба с 
трафика на хора; 
– за правителството на Република Северна 
Македония: Националната комисия за борба 
с трафика на хора и нелегалната миграция.
(3) С оглед успешното изпълнение на на­
стоящия протокол страните и компетентните 
органи на страните, посочени в алинеи 1 и 2 
от настоящия член, могат да си сътрудничат 
и с други институции в рамките на своите 
държави, като такова сътрудничество се съгла­
сува взаимно в зависимост от действителните 
нужди при всеки конкретен случай.
(4) Компетентните органи на страните 
организират срещи поне веднъж годишно и 
когато това е необходимо, по предложение на 
една от страните. 
Член 4
Форми на сътрудничество
Компетентните органи на страните, посоче­
ни в член 3, алинея 1 от настоящия протокол, 
си сътрудничат чрез:
а) обмен на информация и данни, свързани 
с идентифицирането на жертвите или потен­
циалните жертви на трафик на хора;
б) обмен на информация с цел осигуря­
ване на защита и помощ на жертвите или 
потенциалните жертви на трафик на хора и 
доброволно връщане в страната на произход; 
в) изпълнение на съвместни проекти в 
областта на борбата с трафика на хора;
г) организиране на обучения, работни 
срещи и семинари, както и обмен на опит, 
насочени към засилване на капацитета за 
борба с трафика на хора.
Член 5
Идентифициране на жертвите/потенциал­
ните жертви на трафик на хора
За целите на ефективно идентифициране 
на жертвите/потенциалните жертви на трафик 
на хора компетентните органи на страните 
предприемат следните действия: 
а) идентифицират жертвите/потенциалните 
жертви на трафик на хора в съответствие с 
процедурите, предвидени в тяхното нацио­
нално законодателство;
б) незабавно предприемат всички необхо­
дими мерки за идентифициране, включително 
обмен на информация, особено в случаите, 
когато жертвите/потенциалните жертви на 
трафик на хора са деца, като се отчита най-
добрият интерес на детето; 
в) хармонизират процедурите за идентифи­
циране на жертвите/потенциалните жертви 
на трафик на хора в съответствие с възмож­
ностите си. 
Член 6
Първоначално уведомяване
(1) Компетентните органи на страните се 
информират взаимно за всички установени 
случаи на жертви/потенциални жертви на 
трафик на хора от държавите на страните.
(2) Първоначалното уведомяване се из­
вършва след идентифицирането на жертвите/
потенциалните жертви на трафик на хора, но 
не по-късно от 7 дни.
(3) В случаите, когато жертвите/потенциал­
ните жертви на трафик на хора са деца, стра­
ните предприемат всички необходими мерки 
и дейности за установяване и осигуряване на 
най-добрия интерес на детето.
(4) При първоначалното уведомяване стра­
ните предприемат всички необходими мерки 
за оценка на риска и осигуряват условия за 
доброволно връщане, подпомагане и защита 
на жертвите/потенциалните жертви на тра­
фик на хора. 
Член 7
Защита на жертвите/потенциалните жерт­
ви на трафик на хора
(1) Компетентните органи, посочени в член 
3, алинея 1 от настоящия протокол, в рамки­
те на своите правомощия и в съответствие с 
националното законодателство на държавите 
на страните предприемат следните дейности:
а) първоначална оценка на потребностите 
на жертвите/потенциалните жертви на трафик 
на хора; 
б) информирането им за техните права и 
задължения, свързани с настаняване, здраве­
опазване и социална защита, правна помощ 
и други;
в) изготвяне на индивидуален план за 
действие в съответствие с възможностите, 
нуждите и интересите на жертвите/потенци­
алните жертви на трафик на хора; 
г) помощ при предоставяне на необходимите 
документи за установяване на самоличността;
д) осигуряване на период за вземане на 
решение/размисъл на жертвите на трафик на 
хора с цел предоставяне на помощ и защи­
та по време на период на възстановяване и 
избягване на въздействието върху жертвите/
потенциалните жертви на трафик на хора;
е) издаване на разрешение за временно 
пребиваване на жертвите на трафик на хора; 
ж) осигуряване на условия за сътрудни­
чество на жертвите със съдебните органи. 
(2) Компетентните органи си сътрудничат 
с организации, които предоставят услуги за 
жертвите/потенциалните жертви на трафик 
на хора.